CELEX: 62013TA0256
Language: sk
Date: 2014-10-01 00:00:00
Title: Vec T-256/13: Rozsudok Všeobecného súdu z 1. októbra 2014 – Taliansko/Komisia („Sociálna politika — Akčné programy Spoločenstva v oblasti mládeže — Čiastočné vrátenie poskytnutého financovania — Neoprávnenosť určitých súm — Prekročenie hornej hranice stanovenej pre kategóriu akcií — Zavedenie postupov vnútroštátnych agentúr na vymáhanie súm, ktoré boli použité neoprávnene, od konečných príjemcov“)

10.11.2014   
            
            
               SK
            
            
               Úradný vestník Európskej únie
            
            
               C 395/44
            
         
      Rozsudok Všeobecného súdu z 1. októbra 2014 – Taliansko/Komisia
      (Vec T-256/13) (1)
      
      ((„Sociálna politika - Akčné programy Spoločenstva v oblasti mládeže - Čiastočné vrátenie poskytnutého financovania - Neoprávnenosť určitých súm - Prekročenie hornej hranice stanovenej pre kategóriu akcií - Zavedenie postupov vnútroštátnych agentúr na vymáhanie súm, ktoré boli použité neoprávnene, od konečných príjemcov“))
      (2014/C 395/54)
      Jazyk konania: taliančina
      
         Účastníci konania
      
      
         Žalobkyňa: Talianska republika (v zastúpení: G. Palmieri, splnomocnený zástupca, za právnej pomoci W. Ferrante, avvocato dello stato)
      
         Žalovaná: Európska komisia (v zastúpení: C. Cattabriga, splnomocnený zástupca)
      
         Predmet veci
      
      Návrh na zrušenie po prvé listu Komisie Ares (2013) 237719 z 22. februára 2013 adresovaného Agenzia nazionale per i giovani (Národná agentúra pre mládež, Taliansko), ktorý oznamuje vydanie rozhodnutia o vymáhaní pre celkovú sumu 1 486 485,90 eura v rozsahu, v akom táto suma zahŕňa časť 52 036,24 eura z titulu výdavkov na vzdelávacie činnosti týkajúce sa európskej dobrovoľníckej služby a časť 183 729,72 eura z titulu súm, ktoré Agenzia nazionale per i giovani nevymohla od konečných príjemcov za obdobie rokov 2000 až 2004, a po druhé listu Komisie Ares (2013) 267064 z 28. februára 2013 adresovaného Dipartimento della gioventù e del servizio civile nazionale (oddelenie pre mládež a národnú civilnú službu, Taliansko), ktorým sa oznamujú výsledky konečného hodnotenia vyhlásenia o vierohodnosti a výročnej správy uvedenej agentúry za rok 2011
      
         Výrok rozsudku
      
      
                  1.
               
               
                  Žaloba sa zamieta.
               
            
                  2.
               
               
                  Talianska republika je povinná nahradiť trovy konania.
               
            
         (1)  Ú. v. EÚ C 178, 22.6.2013.